
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
30.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 30.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма  Докторске студије - ФИЛОЗОФИЈА у оквиру поља друштвено-хуманистичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма  Докторске студије - ФИЛОЗОФИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе    Доктор наука-  филозофија  је у складу са листом звања коју је утврдио Национални савет, а дужина студија 1 године и 180 ЕСПБ је у складу са законом.  Програм је прихваћен 28.03. 2013. Сенат Универзитета у Новом Саду, на основу предлога Наставно научног већа Филозофског факултета.
Установа је приложила ''Програм научноистраживачког рада Филозофског факултета Универзитета у Новом Саду за период од 2010.-2015. године'' и ''Програм развоја научноистраживачког подмладка на Филозофском факултету Универзитета у Новом Саду за период од 2010.-2015. године''. Оба ова документа је за Декана потписала Продекан за међународну сарадњу и науку, међутим нема датума доношења докумената и они нису заведени у архиви факултета. У првом документу се наводе: Области, циљеви и облици научноистраживачког рада; Области истраживања у наредном периоду 2011-2014; Издавачка делатаност факултета; Међународна сарадња и организовање научних скупова; Организовање стручних и научних трибина, предавања професора из иностранства; Ресурси за обављање за научноистраживачког рада. У другом документу се наводе: Смернице за обезбеђивање развоја научноистраживачког подмлатка; Формирање Центра за интердисициплинарна истраживања и развој; Студијски програми за развој научноистраживачко подмлатка; Усавршавање у иностранству; Укључивање у научне пројекте; Организовање научних скупова и гостовања предавача и земље и иностранства; Богат библиотечки фонд, доступност литературе за истраживање и инфраструктура; Други облици подршке научноистраживачког подмлатка; Дугорочни циљ подршке научноистраживачком подмладку. Оба документа немају дефинисане периоде и рокове, као ни  субјекте одговорне за реализацију одређених елемената програма. Установа је приложила Одлуку којим се акредитује за обављање научно-истраживачке делатности, од 18.02.2011. године.    
У коментару о испуњености захтева овог стандарда и посебно узимајући у обзир да је у питању студијски програм докторских студија, мора се рећи да је опис испуњености стандарда крајње скроман и да је наведено само неколико и то веома уопштених компетенција које ће студенти стећи успешним завршетком овог студијског програма. Такође, обзиром да нема навода о томе, не може се закључити да су компетенције у складу са структуром и садржајем студијског програма. Већ је речено да компетенције нису прецизно описане, а уз то су и описи исхода предмета неодговарајући, односно пре представљају циљеве. У односу на констатације и примедбе које су наведене у претходној тачки, као и за претходне стандарде, са резервом се може закључити да ће студенти бити оспособљени да се самостално баве научноистраживачким радом. Структура курикулума студијског програма обухвата распоред предмета по годинама и семестрима, а у Табелама 5.1 Спецификације предмета дати су описи предмета, уз све примедбе које су наведене у коментару за Стандард 1 Структура студијског програма. Испоштоване су препоруке о броју и распореду часова активне наставе, на студијском програму је дефинисано 30 часова предавања (25%), а на задњој години студија активну наставу чини само студијски истраживачки рад. Код овог стандарда се наводи и то да је у студијском програму дефинисано 6 изборних позиција из којих студенти бирају предмете, али у свих 6 изборних група понуђено је 17 истих предмета. Садржаји студијског истраживачког рада нису наведени за већи број предмета.     
Број ЕСПБ бодова који су предвиђени за израду и у непосредној су функцији израде докторске дисертације, у односу на приказане податке у структури студијског програма износи 100 ЕСПБ (55,55%), што је више од 50% колико се захтевима овог стандарда тражи.   Из описа о испуњености овог стандарда, садржаја и структуре курикулума студијског програма и спецификација свих предмета, а свакако на основу чињеница да нема описа садржаја студијског истраживачког рада, са одређеном резервом се констатује да ће студенти бити оспособљени да се самостално баве научноистраживачким радом. Са друге стране, може се предпоставити да ће студенти бити оспособљени за самосталан научноистраживачки рад, обзиром на чињеницу да су обавезни елементи студијског програма Израда и објављивање 4 научна рада, којима се остварује 45 ЕСПБ бодова. Констатује се да је опис испуњености захтева овог стандарда дат неприхватљиво скромно и са начелним и уопштеним наводима. Прегледом достављенихних докумената, а посебно структуре и курикулума студијског програма и у односу на све коментаре који су наведени у вези са претходним стандардима, не може се недвосмислено закључити да програм нуди најновија сазнања из ове области и да је целовит и свеобухватан. Када је у питању усаглашеност са другим програмима на овој установи, нема никаквих навода у опису, ни чињеница о томе у овој документацији. Достављен је Прилог 6.1,2,3 три акредитована студијска програма са којима је програм усаглашен: Одсјек за филозофију Филозофског факултета, Свеучилишта у Загребу; Ruhr Univerzitat Bochum, Institut fur pshilozophie II i  Ljubljani Filozofska fakulteta; Facultatea de Stiinte de Politice, Filosofie si Siinte ale Comunikarii. Међутим, нема навода који су то студијски програми и који су елеменати усклађености овог студијског програма са програмима наведених иностраних високошколских установа.  Услови уписа на овај студијски програм дефинисани су у опису стандарда и у складу су са Законом и захтевима овог стандарда. Прилог 7.1 Конкурс за упис на докторске студије је приложен, а на овај студијски програм планиран је упис 5 студената, и свакако је усклађен са просторним, кадровским и другим могућностима установе.   Обзиром да је приложена Табела 9.4 у којој се налази 9 наставника који могу да буду ментори, број студената (планирано 5), који се уписују на овај студијски програм је у складу са овим захтевом.    
У Структури студијског програма и и Табелама 5.1 Спецификацијама предмета,  утврђен је број ЕСПБ бодова које студенти стичу полагањем испита. Међутим, не може се рећи да је број ЕСПБ бодова утврђен за сваки предмет према оптерећењу студента, нити да је примењена јединствена методологија. За предмете са 4, 6, 8 и 10 часова активне наставе утврђен је исти број од 10 ЕСПБ бодова.  У опису о испуњености захтева овог стандарда као и Прилозима 8.1 и 8.2, дефинисани су услови и процедуре који су везани за реализацију докторске дисертације. Захтеви за реализацију докторске дисертације су усклађени са захтевима поља друштвено-хуманистичкох наука. На основу описа стандарда, Прилога 8.2 Правилник о докторским студијама, као и структуре студијског програма, где је дефинисана обавеза израде и одбране 4 научна рада, може се закључити да ће се остварени научни допринос оцењивати у складу са дефинисаним захтевима према броју објављених научних публикација.  
На студијском програму докторских студија Филозофије ангажовано је 8 наставника, од тога 5 са пуним радним временом. Од 8 наставника 2 су укључена у научноистраживачке пројекте, а листа која је приложена у Табели 9.2 је листа од 295 наставника укључених у научне пројекте, али нема навода о томе на којој установи су у радном односу. За 3 наставника ангажована у допунском радном односу, у Табели 9.4 није наведена установа где су у радном односу са 100% радног времена, а у опису се наводи да су 2 са Филозофског факултета у Загребу, а 1 са Медицинског факултета у Ријеци. У односу на захтеве овог дела стандарда, закључује се да број наставника oдговара потребама програма у складу са стандардима. Прегледом Табела 9.1 Листа наставника ангажованих на реализацији докторских студија и Табела 9.3 Компетентност наставника,  закључује се да наставници ангажовани на овом студијском програму докторских студија поседују одговарајуће компетенције за извођење наставе на предметима за које су ангажовани, као и да испуњавају стандарде за дато научно поље. Мeђутим, констатује се да код готово свих наставника нису наведени аутори презентованих радова, а један број радова није објављен у научним часописима.    Сви наставници ангажовани за овај студијски програм били су менторi у претходне 3 године.  Ментори:
1. Аћимовић Мирко
2. Човић Анте
3. Калуђеровић Жељко
4. Музур Амир
5. Перовић Миленко
6. Шакота Мимица Јасна
7. Смиљанић Драган
8. Вељак Лино
У сваком случају број предложених ментора довољан је да покрије планирани број од 5 студената за упис на студијски програм докторских студија. Компетенције ментора одговарају стандардима у оквиру образовно-научног поља друштвено-хуманистичких наука.  Број компетентних наставника и ментора може да обезбеди оспособљавање студената докторских студија за самостални научни рад, уз све констатације које су наведене у коментарима стандарда 4 и 5.    У опису о испуњености овог дела стандарда 10, не може се видети који и колики простор је обезбеђен за извођење наставе на овом студијском програму. Из Табеле 10.2 се такође не може закључити који је простор обезбеђен за извођење наставе на овом студијском програму, а из Табеле 10.1 ''Обрачун амортизације основних средстава за 2012. годину'', апсолутно није могуће видети која опрема је обезбеђена за коришћење на овом студијском програму.  Из Прилога 11.1 Финансијски план филозофског факултета за 2013. годину, не види се ни једна позиција која говори о буџету за научноистраживачки рад. установа је у оквиру овог стандарда приложила Прилог 11.2 уговори о сарадњи, где се види 19 високошколских установа и института са којима је потписала уговоре о сарадњи, у том списку нема ни једне ВУ са подручја Републике Србије.  На основу Прилогa 10.3 Изјава о доступним базама података, се види да је устнова обезбедила студентима докторских студија приступ базама података које су неопходне за израду докторских дисертација и за научноистраживачки рад. У истом прилогу се наводи и податак о књижном фонду од 297.800 монографских публикација и 4205 наслова серијских публикација доступних студентима  којима факултет располаже, као и рачунарска опрема која је на располагању запосленима у библиотеци.  Установа је приложила исти опис о испуњености овог стандарда за студијски програм докторских студија, као и за програме основних и мастер студија. Констатује се да у Извештају о самовредновању нема података и показатеља о самовредновању студијског програма Филозофија (ДС). Такође није могуће видети ни то на који период се односи овај извештај. У том смислу не може се потврдити да установа редовно прати квалитет студијског програма докторских студија Филозофије. У опису о испуњености овог стандарда, као ни у прилозима нема навода или показатеља о томе да установа периодично преиспитује и унапређује стратегију обезбеђења квалитета.  Како је у првом захтеву овог стандарда констатовано, установа је спровела самовредновање и приложила ''Извештај о самовредновању Филозофског факултета''. Међутим, у извештају није могуће видети на који период се он односи, а евидентна је и чињеница да нема података о томе ко је спровео самовредновање и ко је сачинио извештај, а такође и то да документ није потписан и заведен у одговарајућој служби факултета.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Докторске студије - ФИЛОЗОФИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.  Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Докторске студије - ФИЛОЗОФИЈА у оквиру поља друштвено-хуманистичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

